CELEX: 32022D0616(01)
Language: sk
Date: 2022-06-13 00:00:00
Title: Rozhodnutie Rady z 13. júna 2022, o vymenovaní štyroch členov správnej rady Európskej agentúry pre lieky 2022/C 233/04

16.6.2022   
               
               
                  SK
               
               
                  Úradný vestník Európskej únie
               
               
                  C 233/26
               
            
         ROZHODNUTIE RADY
         z 13. júna 2022,
         o vymenovaní štyroch členov správnej rady Európskej agentúry pre lieky
         (2022/C 233/04)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Únie pre registráciu liekov na humánne použitie a pre vykonávanie dozoru nad nimi a ktorým sa zriaďuje Európska agentúra pre lieky (1), a najmä na jeho článok 65 ods. 1,
         so zreteľom na zoznam kandidátov, ktorý Rade predložila Európska komisia 27. januára 2022,
         so zreteľom na názory vyjadrené Európskym parlamentom v liste z 24. mája 2022,
         keďže:
         
                     (1)
                  
                  
                     Podľa článku 65 ods. 4 nariadenia (ES) 726/2004 sa funkčné obdobie členov správnej rady Európskej agentúry pre lieky (ďalej len „správna rada“), ktorí v súčasnosti vykonávajú funkciu, skončí 14. júna 2022. Členovia správnej rady, ktorých funkčné obdobie začína 15. júna 2022, sa majú vymenovať v súlade s postupom týkajúcim sa navrhovania a vymenovania stanoveným v nariadení (ES) 726/2004.
                  
               
                     (2)
                  
                  
                     V článku 65 ods. 1 nariadenia (ES) č. 726/2004 sa vyžaduje, aby správna rada pozostávala aj z dvoch zástupcov organizácií pacientov, jedného zástupcu organizácií lekárov a jedného zástupcu organizácií veterinárnych lekárov.
                  
               
                     (3)
                  
                  
                     Uvedených členov vymenuje Rada po porade s Európskym parlamentom na základe zoznamu zostaveného Komisiou, ktorý obsahuje oveľa viac mien, ako je miest, ktoré sa majú obsadiť. Ich funkčné obdobie trvá tri roky a môže sa obnoviť.
                  
               
                     (4)
                  
                  
                     Komisia zostavila a predložila zoznam kandidátov Rade 27. januára 2022. Kandidáti zaradení do zoznamu predloženého Komisiou boli vybraní v nadväznosti na výzvu na vyjadrenie záujmu a na základe ich odbornej kvalifikácie, ich širokého spektra príslušnej odborných znalostí, ako aj ich príslušných odborných znalostí v oblasti riadenia a skúseností v oblasti liekov na humánne alebo veterinárne použitie.
                  
               
                     (5)
                  
                  
                     Zoznam, ktorý predložila Komisia, sa preskúmal s cieľom vymenovať štyroch členov správnej rady zastupujúcich záujmy občianskej spoločnosti, a to na základe dokumentácie, ktorú poskytla Komisia, a na základe stanovísk Európskeho parlamentu. Vymenovanie uvedených členov týmto rozhodnutím ďalej zabezpečuje, aby správna rada mala k dispozícii najvyššiu úroveň odborných kvalifikácií, široké spektrum príslušných odborných znalostí a čo najširšie geografické rozloženie v rámci Únie, ako aj príslušné odborné znalosti v oblasti riadenia a skúsenosti v oblasti liekov na humánne alebo veterinárne použitie,
                  
               PRIJALA TOTO ROZHODNUTIE:
         
            Článok 1
            Týmto sa za členov správnej rady Európskej agentúry pre lieky na obdobie troch rokov od 15. júna 2022 vymenúvajú tieto osoby:
            
                        ORGANIZÁCIE PACIENTOV
                     
                     
                        ORGANIZÁCIE LEKÁROV
                     
                     
                        ORGANIZÁCIE VETERINÁRNYCH LEKÁROV
                     
                  
                        pán Marco GRECO
                        pani Virginie HIVERT
                     
                     
                        pán Denis LACOMBE
                     
                     
                        pani Despoina IATRIDOU
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 13. júna 2022
            
               
                  Za Radu
               
               
                  predseda
               
               M. FESNEAU
            
         
         
            (1)  Ú. v. EÚ L 136, 30.4.2004, s. 1.